Jeg og venninnen min bodde i denne strøkne leiligheten i tre uker i januar måned. Alex møtte oss da vi kom kjørende i taxi fra flyplassen og tok seg god tid til å vise oss leiligheten og bruk av vaskemaskin, oppvaskmaskin, varmeovner osv. Han hadde med kart over nærområdet og viste oss hvordan vi kom oss til metroen, matbutikken og kafeer i nærheten. Det var også nyttig med generelle tips om byen!

Soverommene er fine, men rom nummer to er ganske lite. Fire personer i leiligheten hadde blitt litt trangt, men hadde selvfølgelig gått for noen dager. Ikke mye støy i nærheten bortsett fra noen hunder i bakgården som bjeffet noe voldsomt enkelte kvelder. Kjøkkenet har stekeovnen og mikrobølgeovn omtrent ikke vært i bruk og det er godt utstyrt med alt man trenger. Verten var usikker på i hvilken stand kjøkkenutstyret var, og sa vi bare måtte si ifra om noe var ugreit. Vi ga beskjed om at stekepannen var veldig slitt, og dagen etter sto det en ny stekepanne i leiligheten da vi kom hjem!

Verten vasket leiligheten og skiftet sengetøy og håndkler etter ca ti dager - en service som vi absolutt ikke forventet, men som var veldig hyggelig.

Alt i alt, en veldig god opplevelse!